# data[].attributes.body
Olen saanut tältä kurssilta juuri sitä, mitä tulin hakemaankin: vahvistusta vanhaan ja intoa uuteen. Olemme päässeet itse kokeilemaan työvälineitä, jotka ovat osoittaneet, että puheviestintää todellakin voi opettaa ja opiskella verkon kautta! Tämän myötä olen päässyt ideoimaan ja rakentamaan keväällä pilotoitavaa puheviestinnän moduulia.

Hienoinen kiire on henkilökohtaista helmeäni himmentänyt, mutta kuten muutkin ovat todenneet: jatkossa on hyvä tutustua uusiin työkaluihin vielä tarkemmin. Toivottavasti tämänkaltaiset mainiot koulutukset jatkuvat!

# data[].attributes.body
Tämän kurssin aikana me hoksasimme, että olemme jo itseasissa tehneet aika paljon opetuksessa erilaisia digitaalisia avauksia. Monet kurssilla esiintulleet apuvälineet olivat jollakin tavalla tuttuja meille, mutta meillä ei ole ollut aikaa tarpeeksi tutustua niihin. Nyt niitä on sitten tullut kurssin puitteissa kokeiltua.

Kurssin myötä olemme saaneet myönteisemmmän mielikuvan Optimasta. :)

Kurssin parasta antia on ollut ehdottomasti virtuaalinen vertaistuki!

Seuraavassa vielä terveiset meitä innoittaneilta Jakelta ja Sepiltä:
https://www.youtube.com/watch?v=3ZiuA1WmhKk

# data[].attributes.body
Jippii! Saatiinhan tämä raakile tänne. Kovaa työtä ja useita yrityksiä tämä vaati.
Varsinaisessa videossa kiinnitämme huomiota seuraaviin asioihin:1. kuva oikein päin, 2. Hyvä äänenlaatu ja riittävä valaistus ja 3. Rauhallinen tausta.

# data[].attributes.body
Videoiden hyödyntäminen oli parasta antia kurssilla: sekä valmiit että itse tuotetut.

Tietokannat ovat keskeistä sisältöä opetuksissamme. Niiden käyttöliittymät muuttuvat usein, joten itse tehtyjen videoiden on hyvä olla yleisellä tasolla, jotta niitä voi hyödyntää pitempään. Toisaalta tietokantojen tuottajat tekevät hyviä tutoriaaleja.

Kokeilimme esittää videolla boolen operaattoreiden periaatteet. Emme saaneet ensi yrittämällä ladattua sitä iPadilta tähän, ja tähän kirjoittamamme tekstiikin hävisi jonnekin. Ei kun uusiksi pöytäkoneella. Katsotaanpa, saammeko lisättyä videon jälkikäteen.

# data[].attributes.body
Kurssi toimi osaltani ensimmäisenä kokeiluna digitaalisesti avustetun opetuksen suunnittelussa. Se tarjosi runsaasti esimerkkejä ja välineitä, joita voin jatkossa itsekin hyödyntää. Tämän lisäksi joidenkin digitaalisten työkalujen ja alustojen tekninen haasteellisuus kävi kurssin aikana myös ilmi. Jatkossa näen tehtäväkseni kokeilla erilaisia ratkaisuja käytännössä ja räätälöidä niiden pohjalta omiin tarkoitusperiini soveltuvat ratkaisut. Tämän työn uskon jatkuvan melko pitkään.

Toivon yliopiston organisoivan opettajille jonkinlaisen digipalvelukeskuksen ja samalla harkitsevan Optiman rinnalle soveltuvan nykyaikaisen, joustavan ja  helppokäyttöisen digiopetusalustan hankkimista.

# data[].attributes.body
Sain tältä kurssilta paljon rohkeutta lähteä testaamaan erilaisia digitaalisia apuvälineitä opetuksessani - huomenna on itse asiassa ensimmäinen kerta, kun aion aktivoida opiskelijoita keskusteluun isossa luentosalissa digityökalun avulla. Kurssi ajoittui oman opetukseni kannalta hankalasti, sillä tässä harjoitteluvaiheessa suurin osa luennoista oli jo pidetty, joten mitään mullistavaa en ehtinyt tehdä. Mutta ensi vuotta ajatellen on jo kovasti ajatuksia hautumassa kurssin uudistamisesta ja digityökalujen hyödyntämisestä. Ja jos vaikka saisi siitä Optiman työtilastakin kutsuvamman näköisen (kiitos mallista kurssin vetäjille) :D Ja samaa mieltä olen monien muiden kanssa, että jonkinlaista opettajien digitukipistettä kaipaisin yliopistolle!

# data[].attributes.body
Olen ikään kuin talviunilta herännyt. Tällainen maailma, ja en ole aikaisemmin osannut käyttää, tässä käden ulottuvilla. Olen oikeasti innoissani! Haasteena, kuin monella muullakin, on se että  pitää oikeasti löytää aikaa "leikkiä" työkaluilla ensin itsekseen että voi niitä sitten opetukseen ottaa käyttöön. Jotain olen tehnyt, paljon odottamassa. Hyvällä alulla siis.
Tuo idea jonkinmoisesta digipalvelukeskuskesta on erinomainen. Sen yhteyteen varasto jossa voi vierailla, muiden materiaalista kokemuksia lainailla jne.

# data[].attributes.body
Kurssilta sai paljon vinkkejä, johonkin voisi tutustua myöhemmin opetuskauden ulkopuolella. Toivottavasti pääsemme myöhemminkin työtilaan, jotta voidaan katsella uudestaan linkit ja tukimateriaaleja!

Kehittämishankkeeni vaatii vielä enemmän aikaa kurssin jälkeen. Siihen on varattu aikaa joulukuun puolivälin jälkeen, kun opetus päättyy ja vain tenttejä ovat jäljellä.

Kurssin aikana kokeilin kaksi työkalua, jotka en käyttänyt ennen : Powtoon ja PollEverywhere. Lähetin pienen tekemäni Powtoon-videon s-postin liitteenä, kuin kirjoitin palautetta opiskelijoille. En saanut palautetta siihen, enkä kysynyt. PollEverywhere toi hauskuuttaa luokkaan, kun se käytettiin ryhmän arviointityökaluni. On kivaa, kun oppiminen tapahtuu hauskalla ilmapiirissä. Joskus kuitenkin aito oppiminen voidaan uhrata hauskuuden altaarilla! Tässä tekniikan opiskelijoita keräävät prosessiverbeja AnswerGardeniin :-)

# data[].attributes.body
Täältä sain todella paljon ideoita ja työkaluja, mitä voin hyödyntää opetuksessani. Kehittämistyöni on vielä vaiheessa, ja työ jatkuu sen kanssa vielä ensi vuoden alkuun. Nyt minulla on erinomainen työkalupakki, jota voin hyödyntää. Kommentti palautevideon kysymykseen, yliopistolla pitäisi ehdottomasti olla piste, josta voisi kysyä apua näiden digitaalisten menetelmien kanssa!

# data[].attributes.body
Tavoitteeni oli löytää kurssilleni välineitä opetuksen monipuolistamiseen, itseopiskeluun ja opiskelun tukemiseen. Olen testannut ja löytänyt käyttökelpoisia välineitä; Google Forms kyselyä varten, monivalintatehtävään Optiman työkalu ja opastusvideoon ruudunkaappausohjelma. Kurssin ajankohta on vasta keväällä, joten nyt on vielä hyvin aikaa sisältöjen miettimiseen. Olen kyllä tyytyväinen tilanteeseen!
Vielä isompi asia on se, että rohkeus kokeiluihin on kasvanut. Tämäkin toteutus tulee varmasti elämään ja kehittymään opiskelijoilta saatavan palautteen mukaan. Kehittämisen ja kehittymisen kannalta yllä olevassa videossa hahmoteltu opetusmenetelmien tukiyksikkö olisi hyvä idea.

# data[].attributes.body
Lähdin tälle kurssille ihan mielenkiinnosta katselemaan, että mitä kaikkea digimaailma voi opetukseen tarjota. Varsinaista opetusta minulla ei sisälly työhöni, mutta asiakaspalvelutyössä opastus on olennainen osa työtäni. Kurssilla tuli kokeiltua monenlaisia hienoja sovelluksia, joista päällimmäisenä jäi mieleen kokeilujaksolla käyttämäni Powtoon. Tekemäni kirjastonkäyttövideo keräsi useita positiivisia kommentteja niin täällä kuin kirjastollakin. Kiitos siitä. Toivottavasti pääsen hyödyntämään tämän kurssin anteja vielä myöhemmin työelämässä.

# data[].attributes.body
Minulle haasteena oli tarjota kolmen eri tiedekunnan, eri vaiheessa opintojaan oleville opiskelijoille mahdollisuus osallistua kurssille, jossa käytetään tutkivaa oppimistapaa. Vain hyvin harvalla opiskelijalla oli mahdollisuus päästä paikalle kaikille kontaktiopetuksen kerroille ja siksi halusin kokeilla kommunikointia verkossa. Opiskelijaryhmät saivat itse valita kommunikointivälineet tai tavat. Osa valitsi sähköpostin, mutta suurin osa käytti jo heille muuten tutuiksi tulleita viestinnän välineitä. Heidän työskentelyään, tiedonetsimistä, -käsittelyä ja keskusteluita on ollut ilo seurata. Verkkokeskustelut ovat osoittautuneet hyväksi tavaksi viedä oppimista eteenpäin. Opiskelijat ovat pystyneet helposti jakamaan löytämiään linkkejä lisätiedoista ja sen jälkeen rakentamaan yhdessä käsityksiä kurssin aihealueista.  Keskustelujen seuraaminen ei ole ollut lainkaan niin työllistävää kuin olin luullut.

# data[].attributes.body
Itsellä oli koko ajan sellainen lähtökohta, että löytäisin keinoja, joilla voisin opetustani ja työskentelytapojani kehittää ja samalla ehkä helpottaa joitain asioita. En niinkään mennyt opiskelija edellä tässä. Kokeilemani yhteinen videopalaute 40 opiskelijan ryhmälle oli sekä omaa työtäni helpottava (ei tarvinnut enää kirjoittaa), mutta samalla myös toivottavasti hyödyllinen oppimis- ja kertaustilanne opiskelijalle.

Googleforms näyttäisi toimivan, ja ainakin äkkiältään on huomattavasti käyttäjäystävällisempi kaikin puolin, myös visuaalisesti, verrattuna vaikkapa webropoliin.

Jos vielä jokin asia jäi polttelemaan niin Pecha Kucha esitystä olisi hauska kokeilla....

Eli koen että kurssilta on jäänyt monta itua, jotka toivottavasti vielä lähtevät kasvamaan ja kehittymään!

# data[].attributes.body
On vaikea nimetä yhtä asiaa, joka olisi tullut juuri tästä koulutuksesta, koska tämä on reilun vuoden sisällä kolmas käymäni kurssi samastaaiheesta. Ideat kehittämisestä ovat hautuneet koko tämän ajan. Nyt tietysti oli sitten varattuna aikaa käytännön toteuttamiselle, johon sain vain lisää rohkeutta ja ideoita tältä kurssilta kokeilla uusia juttuja. Eli olen integroinut uusia työkaluja opetukseeni ja suunniteltuun opetukseeni. Kehittämistehtävää varten esimerkiksi hoksasin, kuinka voin tehtävänannot esittää Optimassa, siis siitä esimerkistä, miten ne on tehty tällä kurssilla.